Castillón de Sobrarbe

:*Iste articlo tracta sobre o lugar de *'Castillón de Sobrarbe**. Ta atros usos d'o [[Toponimia|toponimo]] «Castillón», se veiga **Castillón (desambigación)**.''


**Castillón de Sobrarbe** (oficialment, en [[Idioma castellano|castellano]], «''Castejón de Sobrarbe''») ye un [[lugar]] [[Aragón|aragonés]] d'o [[municipio]] de [[l'Aínsa-Sobrarbe]], en a [[Comarcas d'Aragón|comarca]] de [[Sobrarbe]] y [[Provincias d'Espanya|provincia]] de [[Provincia de Uesca|Uesca]]. A suya [[Población humana|población]] ye de 8 habitants ([[2011]]).

Castillón de Sobrarbe fue [[capital (politica)|capital]] d'o [[Castillón de Sobrarbe (municipio)|municipio homonimo]], que formaba en chunto con [[a Pardina]] y con [[a Torre (Castillón de Sobrarbe)|a Torre]], as suyas [[aldeya]]s, dende a primer constitución d'os municipios modernos en 1834. En 1845 se les unió [[Camporretuno]], que enantes heba estau un municipio independient. O municipio de Castillón desapareixió en a [[anyos 1960|decada de 1960]], absorviu en o [[L'Aínsa (municipio)|municipio de l'Aínsa]].

== Cheografía ==

Castillón de Sobrarbe se troba a 603 metros d'altaria, en a [[valle d'o río Susía]], y fa parte d'o que tradicionalment se conoix como o [[Viello Sobrarbe]]. Ye en un [[sarrato]] Norte→sud que se prolarga como estribación d'o [[Sierra de Buil-Camporretuno|sistema de Buil-Camporretuno]] de camín cara ta'l [[río Susía|Susía]], con o barranco de Castillón por a baixant occidental y unatro barranco mas fino, [[afluent]] de l'anterior, por a man oriental.


Por alto d'a población, se'n destaca un [[tozal]] con a punta de [[lenera|penya]], a on que encara en l'actualidat se i puede vesitar as enrunas d'una [[torraza|torre]], que correspondeba a o [[castiello]] que posiblement le da nombre a Castillón, y que en a comarca se conoix como [[castiello d'o Castellar (Castillón de Sobrarbe)|lo Castellar]].

Ta Castillón se i arriba por a [[carretera local]] [[Carretera local HU-V-3611|HU-V-3611]], que i remata. Ista carretera se pilla en [[Mediano]], en l'[[carretera autonomica A-138|A-138]], y esnaviesa por a Pardina y por a Torre, que son aldeyas historicas de Castillón, tot comunicando as tres poblacions d'a ribera izquierda d'o Susía.

== Demografía ==


== Monimentos ==

O monimento mas destacable de Castillón ye a suya [[ilesia (edificio)|ilesia]], antiga [[ilesia parroquial|parroquial]], que data d'o [[sieglo XVI]].

A ilesia tiene diferents inscripcions feitas en momentos dispersos en a Historia, por o que se'n puede dar treslau d'as diferents epocas constructivas. O cuerpo principal, que ye un d'os mas voluminosos en a comarca de Sobrarbe, data d'o sieglo XVI y tiene una doble inscripción: La una ye una calendata, de 1547 y ubicada en a [[portalada]], en a que se lei un mensache parcialment conservau «''maestro Miguel de [...]''»; a segunda ye una inscripción en l'interior, a on que i diz «''Johan Tellet me fyzo 1557''». O dito Chuan Tellet tamién ye o mayestro de a [[ilesia de Santa Olaria d'o Elsón|ilesia de Santa Olaria]] d'[[o Elsón]].

A ilesia destaca por a suya voluminosa [[nau (arquitectura)|nau]], altera, y a torre d'o [[campanal]], robusta y d'estilo clarament [[Arte gotico|gotico]] funcional, a l'estilo de como se feban en l'[[Alto Aragón]] a part d'alavez.

En l'actualidat, o templo se troba zarrau a'l publico por o suyo mal estau. Bels trozos de tellau s'ha mirau ta protecher-los, provisionalment, con [[lona]]s que fan [[fiero]] a l'aspecto pero que se miran ta privar que l'augua percole t'adintro.

Además, en o tozal que ha o mismo nombre, se i puede vesitar as enrunas d'o [[Castiello d'o Castellar (Castillón de Sobrarbe)|Castellar]], que ye declarau [[Bien d'Intrés Cultural]] (codigo [[SIPCA]] 1-INM-HUE-003-907-010).

==Toponimia==

O nombre de Castillón fa referencia a la presencia d'un [[castiello]] en os arredols, que beluns situan en as enrunas [[Castiello d'o Castellar (Castillón de Sobrarbe)|d'o Castellar]], en l'altura d'o [[cerro]] que sinyorea la población por alto.

En os textos [[Edat Meya|medievals]] i amaneix de tan antigos como dende o [[sieglo XI]], de cuan se'n tiene una mención, a primera, en l'anyo [[1049]] y con o nombre de «''Castellone''». Sobre ixa primer mención penchón una placa conmemorativa que se puede veyer en a frontera d'una casa d'o lugar, tot recordando os 950 anyos d'existencia documentada de Castillón.

==Imáchens==
<gallery>
Imachen:243.Castejón de Sobrarbe.jpg|Puerta en una casa d'o lugar.
Imachen:239.Castejón de Sobrarbe.JPG|Envista parcial de a ilesia de l'Asumpción, con as lonas en tapando-le o [[tellau]].
Imachen:237.Castejón de Sobrarbe.jpg|A [[portalada]] d'a ilesia.
Imachen:242.Castejón de Sobrarbe.JPG|Una carrera, encara empedrada, en Castillón.
Imachen:234.Castejón de Sobrarbe.jpg|Arco
</gallery>

==Fiestas==

*[[28 de mayo]], [[romería]] ta la [[ermita de Santa Waldesca de Camporretuno|ermita de Santa Waldesca]], en chunto con os habitants de [[a Torre (Castillón de Sobrarbe)|a Torre]], [[a Pardina]] y [[Camporretuno]].
*[[13 d'agosto]], **Fiesta Mayor''' fendo-le honras a sant Póliz. Se va en romería ta la ermita de Sant Póliz, en chunto con os habitants d'a Pardina, a Torre y Camporretuno.

## Se veiga tamién
*Castiello d'o Castellar
*Ilesia de Santa maría de l'Asumpción

## Referencias

## Vinclos externos